АҞӘА, мшаԥы 16 - Sputnik. Франциатәи агазеҭ Le Figaro аԥхьаҩцәа ЕАА ахада Џьо Баидани Германиа аканцлер Ангела Меркели рганахь ала акритика ҟаҵо иқәгылеит, урҭ Урыстәыла Украина ааигәара арратә ҟазаара мҩаԥнагоит ҳәа ахарадҵара иҟарҵо азы. Абри атәы аанацҳауеит РИА Новости.
Акомментари ҟазҵоз руаӡәк Вашингтон Донбасс акәша-мыкәша ацәажәарала Урыстәыла апровокациа азыҟанаҵоит, апроект "Северный поток — 2" анагӡара алмыршаразы ҳәа.
"Урыстәыла ҳара иҳаӷам… Америкаа ракәымкәа урыстәыла анысҩызцәоу еҳа шәарҭара сымам", - ҳәа иҳәоит хархәаҩык.
Аҽа ԥхьаҩык ажәадгала ҟаиҵеит Урыстәыла "Ла-Манш, ма Ниу-Иорк, Лос-Анджелес, Флорида рҿы аҽазыҟаҵарақәа" мҩаԥнагаларц.
"Макрони Баидени Амшын еиқәаҿы аҽазыҟаҵарақәа рымҩаԥгара ада ҟәышрак рзыҟаҵом", - ҳәа иҩуеит иара.
Аҽа комментаторк иазгәеиҭоит Урыстәыла ахатә ҵакыраҿы ар иахьаҭаху иаргылар алшоит ҳәа.
"Урыстәылатәи ар Урыстәыла аҵакыраҿы иахьырҭаху идыргылоит", - ҳәа иҳәоит уи.
Уаанӡа ЕАА аҳәамҭа ҟарҵахьан Урыстәыла ар Ҟрыми Украина аҳәаа ааигәареи инагоуп ари агрессиоуп ҳәа.
Урыстәыла ахада ипресс-маӡаныҟәгаҩ Дмитри Песков аҳәамҭа ҟаиҵеит Урыстәыла ар иара аҵакыраҿы иахьырҭаху инаргоит ҳәа.